ai4bharat/Pralekha huggingface dataset:
ఆర్థిక మంత్రిత్వ శాఖ
ప్రధాన మంత్రి సురక్ష బీమా యోజన ప్రారంభం నుంచి ఇప్పటి వరకు 23.88 కోట్ల సంచిత నమోదులు పూర్తి
ప్రధాన మంత్రి సురక్ష బీమా యోజన  9మే 2015న ప్రారంభించబడింది. మన దేశంలో బీమా వ్యాప్తి స్థాయిని పెంచడానికి, సామాన్య ప్రజలకు ముఖ్యంగా పేదలకు మరియు సమాజంలోని అట్టడుగు వర్గాలకు బీమా సౌకర్యాన్ని అందించే ఉద్దేశంతో దీనిని అందుబాటులోకి తెచ్చారు. ఈరోజు లోక్ సభలో ఒక ప్రశ్నకు లిఖితపూర్వకంగా ఇచ్చిన సమాధానంలో కేంద్ర ఆర్థిక శాఖ సహాయ మంత్రి డాక్టర్ భగవత్ కిసంరావు ఖరాద్ ఈ విషయాన్ని తెలియజేశారు.
ప్రారంభించినప్పటి నుండి పీఎంఎస్బీవై కింద నమోదులు క్రమంగా పెరుగుతూ వచ్చాయి. ఈ
బీమాలో పథకంలో సంచిత నమోదుల సంఖ్య 2021 జూలై 21వ తేదీ నాటికి 23.88 కోట్లకు చేరుకున్నాయని మంత్రి వివరించారు. ప్రజలలో ఈ పథకం గురించి అవగాహన పెంచడానికి పలు చర్యలు చేపట్టినట్టుగా మంత్రి తెలిపారు. ఆ వివరాలు ఈ క్రింది విధంగా ఉన్నాయని మంత్రి పేర్కొన్నారు:
ప్రభుత్వ రంగ బీమా కంపెనీలు, బ్యాంకులు మీడియా ద్వారా ప్రచారాన్ని నిర్వహించాయి, అవి పెద్ద సంఖ్యలో ప్రజలలో అవగాహన కల్పించడానికి మరియు పథకాల ప్రాప్యతను సులభతరం చేయడానికి కూడా వివిధ రకాల ప్రయత్నాలు చేశాయి.
పీఎంఎస్బీవై గురించి క్రమం తప్పకుండా వార్తాపత్రికలు, టెలివిజన్ మరియు రేడియో ద్వారా ప్రకటనలు ఇవ్వడం జరిగింది.
ఈ పథకానికి సంబంధించిన ఫారమ్లు, నియమాలు, తరచుగా అడిగే ప్రశ్నలు  మొదలైన అన్ని సంబంధిత మెటీరియల్ / సమాచారాన్ని హోస్ట్ చేయడానికి ఒక ప్రత్యేకమైన వెబ్సైట్ www.jansuraksha.gov.in ఏర్పాటు చేయడమైనది.
ఈ పథకం గురించి పోస్టర్లు మరియు బ్యానర్లను దేశవ్యాప్తంగా బ్యాంక్ శాఖలు మరియు బీమా కంపెనీలలో ప్రముఖ ప్రదేశాలలో ప్రదర్శించబడినాయి.
ప్రధాన మంత్రి కార్యాలయం
ఇరవై నాలుగు అంగుళాల వ్యాసం కలిగిన సహజ వాయువు సరఫరా గొట్టపు మార్గాన్నిహెచ్ డిడి పద్ధతి లో బ్రహ్మపుత్ర నది లో నిర్మించడం ద్వారా నార్థ్ఈస్ట్ గ్యాస్గ్రిడ్ ప్రాజెక్టు లో ఒక ప్రధానమైన మైలురాయి ఆవిష్కారం కావడాన్ని ప్రశంసించినప్రధాన మంత్రి
బ్రహ్మపుత్ర నది లో ఇరవై నాలుగు అంగుళాల వ్యాసం కలిగిన సహజ వాయువు సరఫరా గొట్టపు మార్గాన్ని హెచ్ డిడి పద్ధతి లో బ్రహ్మపుత్ర నది లో ఏర్పాటు చేయడం ద్వారా నార్థ్ఈస్ట్ గ్యాస్ గ్రిడ్ ప్రాజెక్టు లో ఒక ప్రధానమైన మైలురాయి వంటి ఘట్టం ఆవిష్కారం కావడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
ఆసియా లో అతి పొడవైనటువంటి హైడ్రోకార్బన్ పైప్ లైన్ రివర్ క్రాసింగ్ అనే రికార్డు తో పాలు గా ప్రపంచం లో రెండో అతి పొడవైనదైన ఈ తరహా పైప్ లైన్ రివర్ క్రాసింగ్ అనే రికార్డు ను కూడా నెలకొల్పడాన్ని గురించిన పెట్రోలియమ్ మరియు సహజ వాయువు మంత్రిత్వ శాఖ ట్వీట్ ను ప్రధాన మంత్రి శేర్ చేస్తూ,
‘‘మార్గదర్శక ప్రాయమైనటువంటి ఘట్టం.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 213.52 కోట్ల డోసులు  అందించారు
గత 24 గంటల్లో 32,31,895 డోసులు అందించారు
దేశవ్యాప్త క్రియాశీల కేసుల సంఖ్య 53,974
మొత్తం కేసుల్లో క్రియాశీల కేసులు 0.12%
ప్రస్తుత రికవరీ రేటు 98.69%
గత 24 గంటల్లో 7,034 మంది కోలుకున్నారు. దీంతో, కోలుకున్నవారి మొత్తం సంఖ్య 4,38,80,464 కు పెరిగింది.
గత 24 గంటల్లో 5,910 కొత్త కేసులు నమోదయ్యాయి.
రోజువారీ పాజిటివిటీ రేటు 2.60%
వారపు పాజిటివిటీ రేటు 2.15%
గత 24 గంటల్లో చేసిన 2,27,313 కొవిడ్ పరీక్షలతో కలిపి ఇప్పటివరకు 88.73 కోట్ల పరీక్షలు చేశారు.
రహదారి రవాణా, హైవేల మంత్రిత్వ శాఖ
ప్రత్యేక స్వచ్ఛత ఉద్యమం 2.0 పురోగతిని సమీక్షించిన ఎంఓఆర్టిహెచ్ కార్యదర్శి కార్యక్రమ స్పూర్తికి అనుగుణంగా చర్యలు తీసుకోవాలని అధికారులకు నిర్దేశం
ఎంఓఆర్టిహెచ్ కార్యదర్శి శ్రీమతి అల్కా ఉపాధ్యాయ శనివారం హైబ్రిడ్ మోడ్లో "ప్రత్యేక స్వచ్ఛత ఉద్యమం 2.0" పురోగతిని సమీక్షించడానికి ఒక ఉన్నత స్థాయి సమావేశాన్ని నిర్వహించారు. ఇది అక్టోబర్ 2న ప్రారంభమై అక్టోబర్ 31 వరకు కొనసాగుతుంది.
శ్రీమతి ఉపాధ్యాయ సంబంధిత అధికారులతో మాట్లాడుతూ పెండింగ్లో ఉన్న ఎంపీ రిఫరెన్స్లు, పీఎంవో రిఫరెన్స్లు, ప్రజా ఫిర్యాదులు, పార్లమెంట్ హామీలు, రాష్ట్ర ప్రభుత్వ సూచనలు తదితరాలను పరిష్కరించేందుకు చర్యలు తీసుకోవాలని కార్యక్రమ లక్ష్యం తేదీ 31 అక్టోబర్, 2022 నాటికి కార్యాలయ ఆవరణలు, టోల్ ప్లాజాలు మొదలైనవి స్ఫూర్తికి అనుగుణంగా పరిశుభ్రంగా ఉండేలా చర్యలు తీసుకోవాలని ఆదేశించారు.
"ప్రత్యేక స్వచ్ఛత ఉద్యమం 2.0"లో భాగంగా మంత్రిత్వ శాఖ దేశవ్యాప్తంగా వివిధ కార్యకలాపాలను నిర్వహిస్తోంది.పెండింగ్లో ఉన్న ఫైళ్లను పరిష్కరించడం నుండి ఎంఆర్టీహెచ్, ఎన్హెచ్ఏఐ,ఎన్హెచ్ఐడిసిఎల్, ఐఆర్సి మరియు ఐఏహెచ్ఈ యొక్క ఫీల్డ్ ఆఫీసుల వద్ద పరిశుభ్రతను నిర్వహించడం వరకు చర్యలు తీసుకుంటోంది. హైవే వినియోగదారుల సౌకర్యార్థం జాతీయ రహదారిని గుంతలు లేకుండా ఉండేలా మంత్రిత్వ శాఖ ప్రత్యేక చర్యలు తీసుకుంటోంది.
ఈ కార్యక్రమంలో భాగంగా అక్టోబర్ 29 వరకు 694 ఎంపీ రిఫరెన్స్లలో 553, 1,049 పబ్లిక్ గ్రీవెన్స్లో 993, 16 పీఎంఓ రిఫరెన్స్లలో 12, 28 రాష్ట్ర ప్రభుత్వ రిఫరెన్స్లలో 26, అలాగే 7,060 ఫిజికల్ ఫైల్లు డిస్పోజ్ చేయబడ్డాయి. టోల్ ప్లాజాలు, ప్రాంతీయ కార్యాలయాలు మరియుఎంఆర్టీహెచ్, ఎన్హెచ్ఏఐ,ఎన్హెచ్ఐడిసిఎల్కు చెందిన పిఐయు/పిఎంయులతో సహా 2,466 స్థానాల్లో పరిశుభ్రత కార్యక్రమాలు నిర్వహించబడ్డాయి. కార్యక్రమ సమయంలో స్క్రాప్లను పారవేయడం ద్వారా మంత్రిత్వ శాఖ రూ.7.07 లక్షలు ఆర్జించింది. స్క్రాప్లను తొలగించిన తర్వాత 1,936 చదరపు అడుగుల స్థలం ఖాళీ చేయబడింది.
సమీక్షా సమావేశానికి కార్యదర్శితో పాటు, అదనపు కార్యదర్శి  శ్రీ అమిత్ కుమార్ ఘోష్, జెఎస్  మరియు నోడల్ అధికారి శ్రీ కమలేష్ చతుర్వేది, జెఎస్  శ్రీ ఎస్.పి. సింగ్ మరియు ఎంఓఆర్టిహెచ్ మరియు ఎన్హెచ్ఏఐకు చెందిన ఇతర సీనియర్ అధికారులు పాల్గొన్నారు. ఎంఆర్టీహెచ్, ఎన్హెచ్ఏఐ,ఎన్హెచ్ఐడిసిఎల్కు చెందిన ఫీల్డ్ ఆఫీసర్లు వీడియో కాన్ఫరెన్స్ ద్వారా సమీక్ష సమావేశంలో పాల్గొన్నారు.
ప్రధాన మంత్రి కార్యాలయం
భారత-నెదర్లాండ్స్ వాస్తవిక సాదృశ శిఖరాగ్ర సదస్సు
ప్రధానమంత్రి శ్రీ నరేంద్ర మోదీ, నెదర్లాండ్స్ ప్రధాని గౌరవనీయ మార్క్ రట్టీ ఇవాళ వాస్తవిక సాదృశ మాధ్యమం ద్వారా శిఖరాగ్ర సమావేశంలో పాల్గొన్నారు.
నెదర్లాండ్స్ దేశంలో 2021 మార్చి నెలలో సార్వత్రిక ఎన్నికలు నిర్వహించిన అనంతరం ప్రధాని రుట్టీ పాల్గొన్న తొలి ఉన్నత స్థాయి శిఖరాగ్ర సమావేశం ఇదే. ఈ ఎన్నికలలో విజయంతో వరుసగా నాలుగోసారి ప్రధానిగా పదవీ బాధ్యతలు చేపట్టిన రట్టీకి ప్రధానమంత్రి మోదీ అభినందనలు తెలిపారు.
ఉమ్మడి ప్రజాస్వామ్య విలువలు, చట్టబద్ధ పాలన, మానవ హక్కులపై గౌరవంసహా రెండు దేశాలకూగల స్నేహాస్పద చరిత్రాత్మక బంధాల భాగస్వామ్యం భారత్-నెదర్లాండ్స్ మధ్యగల బలమైన, సుస్థిర సంబంధాలను మరింత ఇనుమడింపజేస్తోంది. ఈ నేపథ్యంలో జరిగిన
శిఖరాగ్ర సమావేశంలో దేశాధినేతలిద్దరూ ద్వైపాక్షిక సంబంధాల్లో భాగమైన అన్ని అంశాలనూ సమగ్రంగా సమీక్షించారు. అదే సమయంలో వాణిజ్యం-ఆర్థిక వ్యవస్థ, జల నిర్వహణ, వ్యవసాయం, అత్యాధునిక నగరాలు, శాస్త్ర-సాంకేతిక పరిజ్ఞానం, ఆరోగ్య సంరక్షణసహా అంతరిక్ష రంగాల్లో సంబంధాల వైవిధ్యీకరణ, విస్తరణలపై వారు తమ ఆలోచనలను పరస్పరం పంచుకున్నారు. జలసంబంధ రంగంలో ఇండో-డచ్ సహకారం మరింత విస్తరించే దిశగా ‘‘జల వ్యవహారాలపై వ్యూహాత్మక భాగస్వామ్య’’ వ్యవస్థ ఏర్పాటుపై ప్రధానమంత్రులు ఇద్దరూ ఒక అంగీకారానికి వచ్చారు. దీంతోపాటు జల వ్యవహారాలపై సంయుక్త కార్యాచరణ బృందాన్ని మంత్రుల స్థాయికి ఉన్నతీకరించాలని నిర్ణయించారు.
వాతావరణ మార్పులు, ఉగ్రవాద నిరోధం, కోవిడ్-19 మహమ్మారి తదితర ప్రాంతీయ, అంతర్జాతీయ సవాళ్లపై అధినేతలిద్దరూ పరస్పరం అభిప్రాయాలు తెలియజేసుకున్నారు. అలాగే ఇండో-పసిఫిక్, ప్రతిరోధక సరఫరా శృంఖలాలు, అంతర్జాతీయ డిజిటల్ పరిపాలన వంటి కొత్త రంగాల్లో ప్రవర్ధమాన ఆవిర్భావాన్ని సద్వినియోగం చేసుకోవడంపై అంగీకారానికి వచ్చారు. అంతర్జాతీయ సౌర కూటమి , విపత్తు ప్రతిరోధక మౌలిక వసతుల కూటమి లకు నెదర్లాండ్స్ సహకరించడంపై ప్రధానమంత్రి మోదీ కృతజ్ఞతలు తెలిపారు. అలాగే ఇండో-పసిఫిక్ విధానంలోనే కాకుండా, 2023లో భారత్ జి20 కూటమి అధ్యక్ష బాధ్యతలు చేపట్టాక కూడా సహకారం కొనసాగించాలన్న నెదర్లాండ్స్ ఆకాంక్షపై ప్రధానమంత్రి మోదీ హర్షం వ్యక్తం చేశారు. ప్రపంచ శాంతి, సుస్థిరత, శ్రేయస్సులకు భరోసా దిశగా నియమాధారిత బహుపాక్షిక క్రమం కొనసాగేలా చూడటంపై రెండు దేశాల అధినేతలూ తమ కట్టుబాటును పునరుద్ఘాటించారు. ఇక 2021 మే నెలలో పోర్చుగల్లోని పోర్టో నగరంలో నిర్వహించనున్న భారత-ఐరోపా సమాఖ్య నాయకుల శిఖరాగ్ర సమావేశాన్ని విజయవంతం చేసేందుకు ఎదురుచూస్తున్నట్లు పేర్కొన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
పరిశ్రమల్లో పిఎన్జీ/క్లీనర్ ఇంధనాల వాడకంపై దృష్టి సారించిన సిఏక్యూఎం. మొత్తం ఎన్సీఆర్ ప్రాంతంలో బొగ్గు స్టాండ్ల వాడకంపై పూర్తి నిషేధం అమలు
కోల్ ఇండియా లిమిటెడ్  మరియు హర్యానా, యూపీ రాష్ట్ర ప్రభుత్వాలు ఎన్సిఆర్లో పనిచేస్తున్న సిఎల్ఎల్ సరఫరాదారులు బొగ్గును వినియోగించడం లేదని నిర్ధారించుకోవాలని సూచన
ఆమోదించబడిన ఇంధనాలను మాత్రమే ఉపయోగించేలా చూసేందుకు సిఏక్యూఎం ఆధ్వర్యంలో ఫ్లయింగ్ స్క్వాడ్లతో ఆకస్మిక తనిఖీలు
21 పారిశ్రామిక యూనిట్లు అత్యంత కాలుష్యం కలిగించే ఆమోదం లేని ఇంధనాలను ఉపయోగిస్తున్నట్లు గుర్తించిన సిఏక్యూఎం వాటిని మూసివేయాలని ఆదేశాలు జారీ చేసింది.
01.01.2023 నుండి 02 యూనిట్లలో మాత్రమే సిఏక్యూఎం చట్టబద్ధమైన ఆదేశాలకు విరుద్ధంగా కాలుష్యకారక ఇంధనాలను ఉపయోగిస్తున్నట్టు గుర్తించబడింది.
బొగ్గు, ఫర్నేస్ ఆయిల్ మొదలైన అత్యంత కలుషితమైన శిలాజ ఇంధనాల నుండి వెలువడే వాయు కాలుష్యాన్ని అరికట్టడానికి తన సమిష్టి ప్రయత్నాలను కొనసాగిస్తూ ఎన్సీఆర్తో పాటు పరిసర ప్రాంతాలలో వాయు నాణ్యత నిర్వహణ కమిషన్  కోల్ ఇండియా లిమిటెడ్  మరియు రాష్ట్రాలకు మార్గదర్శకాలు జారీ చేసింది. హర్యానా మరియు ఉత్తరప్రదేశ్ ప్రభుత్వాలు  జాతీయ రాజధాని ప్రాంతం లో పనిచేస్తున్న సిఐఎల్కు చెందిన వివిధ సరఫరాదారులు/ స్టాకిస్ట్లు/ ఏజెంట్లకు వివిధ బొగ్గు కంపెనీలు బొగ్గు సరఫరా/కేటాయింపులు చేయలేదని నిర్ధారించుకోవాలని వాటి సారాంశం. అంతేకాకుండా థర్మల్ పవర్ ప్లాంట్లు  మినహా మొత్తం ఎన్సిఆర్లో ఏ రకమైన వినియోగం/ నిల్వ చేయడం/ అమ్మకం/ ట్రేడింగ్ కోసం ఎన్సిఆర్లో బొగ్గు సరఫరాను నిలిపివేయాలని స్టాకిస్టులు, వ్యాపారులు మరియు బొగ్గు డీలర్లతో సహా సంస్థలు/యూనిట్లు/పరిశ్రమలకు కమిషన్ సూచించింది. కమిషన్ యొక్క చట్టబద్ధమైన ఆదేశాల ప్రకారం 01 జనవరి, 2023 నుంచి మొత్తం ఎన్సిఆర్ ప్రాంతంలోని అన్ని రంగాలలో  వివిధ కార్యకలాపాల కోసం బొగ్గు మరియు ఇతర ఆమోదం లేని ఇంధనాల వినియోగం పూర్తిగా నిషేధం.
తేదీ 02.06.2022 మరియు తేదీ 23.06.2022 నాటి 64వ ఆదేశం ప్రకారం ఎన్సీఆర్లో పారిశ్రామిక/ గృహ/ ఇతరత్రా దరఖాస్తుల కోసం అనుమతించదగిన ఇంధనాలకు సంబంధించి కమిషన్ చట్టబద్ధమైన ఆదేశాలు జారీ చేసింది. ప్రస్తుతం, బొగ్గు వాడకం ఇప్పుడు పూర్తిగా నిషేధించబడింది  మరియు కమిషన్ జారీ చేసిన ఆదేశాల ప్రకారం సాధారణ ఇంధన జాబితా ప్రకారం ఎన్సిఆర్ పరిధిలో ఇది అనుమతించదగిన ఇంధనంగా పరిగణించబడదు.
కమిషన్ ఆదేశాలకు అనుగుణంగా, హర్యానా, యు.పి. మరియు రాజస్థాన్లోని ఎన్సీఆర్ ప్రాంతాలలో ఆమోదించబడిన ఇంధనాలను ఉపయోగించని 84 పారిశ్రామిక యూనిట్లు ఇప్పటివరకు మూసివేయడం జరిగింది. 01.10.2022నుండి గత 3 నెలల కాలంలో బొగ్గు, ఫర్నేస్ ఆయిల్ మొదలైన అత్యంత కాలుష్యం కలిగించే ఆమోదం లేని ఇంధనాలను ఉపయోగించిన 21 పారిశ్రామిక యూనిట్లు మాత్రమే కనుగొనబడ్డాయి. మరియు ఆ యూనిట్లు సిఏక్యూఎం ఆదేశాలకు అనుగుణంగా మూసివేయబడ్డాయి. 01.01.2023 తర్వాత సమ్మతి మరింత మెరుగుపడింది మరియు తనిఖీ సమయంలో కేవలం 02 యూనిట్లు మాత్రమే ఇంత భారీగా కలుషిత ఇంధనాలను ఉపయోగిస్తున్నట్లు కనుగొనబడ్డాయి. తద్వారా కమిషన్ యొక్క చట్టబద్ధమైన ఆదేశాలు సంతృప్తికరంగా ఉన్నాయని సూచిస్తున్నాయి.
కమిషన్లోని ఫ్లయింగ్ స్క్వాడ్ ఎన్సీఆర్లో ఆమోదించబడిన ఇంధనాలను మాత్రమే ఉపయోగించడాన్ని ఖచ్చితంగా పాటించేలా తనిఖీల నిర్వహణ కొనసాగుతోంది.
కార్పొరేట్ వ్యవహారాల మంత్రిత్వ శాఖ
సులభతర వ్యాపారాన్ని ప్రోత్సహించడం, కంపెనీల చట్టం-2013 ప్రకారం కాంపౌండ్ చేయదగిన నేరాలను నేరరహిత జాబితాలోకి చేర్చడం కోసం 'పెండింగ్ కేసుల పరిష్కార ప్రత్యేక కార్యక్రమం-II' కింద వివిధ న్యాయస్థానాల వద్ద పెండింగ్లో ఉన్న మరో 7,338 వ్యాజ్యాల ఉపసంహరణకు ఎంసీఏ ఆమోదం
కేంద్ర ప్రభుత్వం కక్షిదారుగా ఉన్న పెండింగ్ కేసుల్లో 21.86% తగ్గింపు
మోసం, డిపాజిట్ల స్వీకరణ, చెల్లింపు బకాయిలు వంటి కాంపౌండ్ చేయలేని నేరాల్లో వ్యాజ్యాలు కొనసాగింపు
2017లో 'ప్రత్యేక కార్యక్రమం-I'లో 14,247 కేసులు ఉపసంహరణ
సులభతర వ్యాపారాన్ని ప్రోత్సహించడం, కంపెనీల చట్టం-2013 ప్రకారం కాంపౌండ్ చేయదగిన నేరాలను నేరరహిత జాబితాలోకి చేర్చడం కోసం, కేంద్ర ప్రభుత్వం కార్పొరేట్ వ్యవహారాల మంత్రిత్వ శాఖ  'పెండింగ్ కేసుల పరిష్కార ప్రత్యేక కార్యక్రమం-II' చేపట్టింది. దీని కింద, వివిధ న్యాయస్థానాల వద్ద పెండింగ్లో ఉన్న మరో 7,338 కేసులను ఉపసంహరించుకోవడానికి ఆమోదం తెలిపింది.
ఈ నిర్ణయం ఫలితంగా, కేంద్ర ప్రభుత్వం కక్షిదారుగా ఉన్న మొత్తం పెండింగ్ కేసుల్లో 21.86% తగ్గుతాయి. 2017లో చేపట్టిన 'ప్రత్యేక కార్యక్రమం-I'లో 14,247 కేసులను కేంద్ర ప్రభుత్వం వెనక్కు తీసుకుంది.
పెండింగ్లో ఉన్న అన్ని కేసులను క్షుణ్ణంగా సమీక్షించేందుకు ఒక కమిటీని మంత్రిత్వ శాఖ ఏర్పాటు చేసింది. దీర్ఘకాలంగా కొనసాగుతున్న కాంపౌండ్ చేయదగిన నేరాలకు సంబంధించిన వ్యాజ్యాలను ఈ కమిటీ గుర్తించింది. మోసం, డిపాజిట్ల స్వీకరణ, చెల్లింపు బకాయిలు వంటి కాంపౌండ్ చేయలేని కేసుల్లో వ్యాజ్యాల ఉపసంహణను పరిగణనలోకి తీసుకోలేదు, వాటిని కొనసాగిస్తారు. ఈ నిర్ణయం వల్ల న్యాయస్థానాలపై భారం తగ్గడమే కాకుండా, ఆరోగ్యకరమైన కార్పొరేట్ పరిపాలన విధివిధానాలను కొనసాగిస్తూ దేశంలో కార్పొరేట్ రంగ వృద్ధిని కేంద్ర ప్రభుత్వం ప్రోత్సహిస్తుంది.
కంపెనీల చట్టం-2013 ప్రకారం నేరాలుగా పరిగణించే చర్యలను నేరరహిత జాబితాలోకి చేర్చడానికి కంపెనీల  చట్టం-2020 ప్రకారం ప్రభుత్వం చేసిన సవరణకు అనుగుణంగా ఉన్న వ్యాజ్యాలను ప్రత్యేక కార్యక్రమం-II కింద కేంద్ర ప్రభుత్వం వెనక్కు తీసుకుంది.
కేంద్ర ప్రభుత్వం బలవంతంగా వ్యాజ్యంలో భాగం కాకూడదన్న సూత్రంలో భాగంగా ఈ ప్రత్యేక డ్రైవ్లు చేపట్టారు.
మానవ వనరుల అభివృద్ధి మంత్రిత్వ శాఖ
కర్ణాటకలో ఎన్ఈపీ రద్దు నిర్ణయంపై ఆ రాష్ట్ర ప్రభుత్వ హేతుబద్ధతను ప్రశ్నించిన కేంద్ర విద్యాశాఖ మంత్రి శ్రీ ధర్మేంద్ర ప్రధాన్
కర్ణాటక ప్రభుత్వ నిర్ణయం అమలు చేస్తే యువతరంపై తీవ్ర ప్రభావం పడుతుందని ఆందోళన
కర్ణాటకలో ఎన్ఈపీని రద్దు చేయాలని ఆ రాష్ట్ర ప్రభుత్వం తీసుకున్న నిర్ణయంపై కేంద్ర విద్య & నైపుణ్యాభివృద్ధి శాఖ మంత్రి శ్రీ ధర్మేంద్ర ప్రధాన్ ఆందోళన వ్యక్తం చేశారు. అలాంటి నిర్ణయం వల్ల యువతరంపై ఎలాంటి ప్రభావం పడుతుందో తెలుసా అని ప్రశ్నించారు. ఈ రోజు మీడియాతో కేంద్ర మంత్రి మాట్లాడారు.
బాల్య సంరక్షణ, విద్యను కర్ణాటక ప్రభుత్వం వ్యతిరేకిస్తోందా అని కేంద్ర మంత్రి ప్రశ్నించారు. గ్రేడ్ 2 పూర్తి చేసే సమయానికి చిన్న పిల్లలు పునాది స్థాయి విద్య, అంకెలు నేర్చుకోవాలని ఆ రాష్ట్ర ప్రభుత్వం కోరుకోవడం లేదా అని అడిగారు. భారతీయ బొమ్మలు, ఆటలు, ఆటల ఆధారిత అభ్యాసం, 'చెన్నెమనే'ని కర్ణాటక ప్రభుత్వం వ్యతిరేకిస్తోందా అని శ్రీ ధర్మేంద్ర ప్రధాన్ ప్రశ్నించారు.
కన్నడలో నీట్, సీయూఈటీ, జేఈఈ వంటి పరీక్షలను పారదర్శకంగా నిర్వహించడంతో పాటు కన్నడ, ఇతర భారతీయ భాషల్లో విద్యను బోధించడాన్ని ఆ రాష్ట్ర ప్రభుత్వం వ్యతిరేకిస్తోందా అని అడిగారు.
పాఠశాల విద్యలో కీలకమైన బహుళాంశిక విద్య, వృత్తి విద్య, శారీరక విద్య, కళలు, క్రీడలను కర్ణాటక ప్రభుత్వం వ్యతిరేకిస్తోందా అని ప్రశ్నించారు. 'నేషనల్ రీసెర్చ్ ఫౌండేషన్' ద్వారా ప్రపంచ స్థాయి పరిశోధన సౌకర్యాలను కర్ణాటక యువత వినియోగించుకోవడం ఆ రాష్ట్ర ప్రభుత్వానికి ఇష్టం లేదా అని అన్నారు.
21వ శతాబ్దపు విద్యకు సంబంధించిన కొత్త పాఠ్య పుస్తకాలను వినియోగిస్తూనే, 21వ శతాబ్దంలో నూతన & అభివృద్ధి చెందుతున్న సాంకేతికతలను, జీవన నైపుణ్యాలను విద్యార్థులు నేర్చుకోవాలని కర్ణాటక ప్రభుత్వం ఎందుకు కోరుకోవడం లేదని శ్రీ ధర్మేంద్ర ప్రధాన్ నిలదీశారు. కర్ణాటక విద్యార్థులు 'నేర్చుకునే సమయంలోనే సంపాదించే' అవకాశాలు కోల్పోతారని ఆందోళన వ్యక్తం చేశారు. డైట్లు, ఎస్సీఈఆర్టీలను 'సెంటర్స్ ఆఫ్ ఎక్సలెన్స్'గా మార్చడం ద్వారా, ద్వారా ఉపాధ్యాయుల సామర్థ్యాన్ని పెంచడం ఆ రాష్ట్ర ప్రభుత్వానికి ఇష్టం లేదా అని శ్రీ ప్రధాన్ అడిగారు. ఎన్ఈపీ రద్దు నిర్ణయాన్ని, ఐటీ నైపుణ్యాలకు ప్రసిద్ధి చెందిన కర్ణాటక రాష్ట్ర భవిష్యత్తును భవిష్యత్తులో ప్రభావితం చేసే విషయంగా కేంద్ర మంత్రి అభివర్ణించారు.
ఎన్ఈపీపై ఆ తరహా ప్రకటనలు విద్యార్థుల ప్రయోజనాలను దెబ్బతీస్తాయి కాబట్టి, విద్యను రాజకీయం చేయవద్దని శ్రీ ధర్మేంద్ర ప్రధాన్ కర్ణాటక ప్రభుత్వాన్ని కోరారు.
గనుల మంత్రిత్వ శాఖ
ముప్పై క్రిటికల్ మినరల్స్ జాబితా విడుదలైంది
క్రిటికల్ మినరల్స్ అన్వేషణపై ముందడుగుపై దృష్టిసారించింది
భారతదేశానికి అవసరమైన 30 ఖనిజాల జాబితాను ప్రభుత్వం విడుదల చేసింది. ఈ ఖనిజాలు ఆంటిమోనీ, బెరీలియం, బిస్మత్, కోబాల్ట్, కాపర్, గాలియం, జెర్మేనియం, గ్రాఫైట్, హాఫ్నియం, ఇండియం, లిథియం, మాలిబ్డినం, నియోబియం, నికెల్, పీజీఈ, ఫాస్పరస్, పొటాష్, ఆర్ఈఈ, రెనియం, సిలికాన్, స్ట్రోంటియం, టియుంగినియం, టియంటానియం, టియంటానియం కోనియం, సెలీనియం మరియు కాడ్మియం.
జియోలాజికల్ సర్వే ఆఫ్ ఇండియా  మరియు ఇతర ఏజెన్సీల ద్వారా దేశంలోని ఈ ఖనిజాల అన్వేషణపై గనుల మంత్రిత్వ శాఖ దృష్టి సారించింది. భారతదేశంలోని కీలకమైన ఖనిజాలపై జీఎస్ఐ గత 3 సంవత్సరాలలో చేపట్టిన అన్వేషణ ప్రాజెక్టుల వివరాలు క్రింది విధంగా ఉన్నాయి:
ఫీల్డ్ సీజన్ 2020–-21 2021-–22 2022-–23 20236-24
క్లిష్టమైన ఖనిజంపై మొత్తం ప్రాజెక్టులు 59 118 123 122
జాయింట్ వెంచర్ కంపెనీ ఖనిజ్ బిదేశ్ ఇండియా లిమిటెడ్.  అనే మూడు కేంద్ర ప్రభుత్వ రంగ సంస్థల నుండి ఈక్విటీ సహకారంతో విలీనం చేయబడింది, అవి నేషనల్ అల్యూమినియం కంపెనీ లిమిటెడ్, హిందుస్థాన్ కాపర్ లిమిటెడ్ మరియు మినరల్ ఎక్స్ప్లోరేషన్ కంపెనీ లిమిటెడ్. పూర్వం. కేఏబీఐఎల్ అర్జెంటీనా, ఆస్ట్రేలియా మొదలైన దేశాలతో కీలకమైన & వ్యూహాత్మక ఖనిజాల ఆస్తులను పొందేందుకు ఒప్పందాలను కలిగి ఉంది.
కేంద్ర బొగ్గు, గనులు మరియు పార్లమెంటరీ వ్యవహారాల శాఖ మంత్రి శ్రీ ప్రహ్లాద్ జోషి ఈరోజు రాజ్యసభలో లిఖితపూర్వక సమాధానంలో ఈ సమాచారాన్ని అందించారు.
రైల్వే మంత్రిత్వ శాఖ
దేశంలోని వివిధ ప్రాంతాలకు నిత్యావసర సరకులు పూర్తి వేగంతో రవాణా చేస్తున్న భారతీయ రైల్వేలు
గత రెండు రోజుల్లో భారతీయ రైల్వేలు 71,261 వాగ్యన్ల సరకు లోడింగ్ చేసింది.
వీటిలో 48,614 అత్యవసర సరకులవి కాగా, మరో 22647 వ్యాగన్లు ఇతర ముఖ్యమైన సరకులకు సంబంధించినవి.
కరోనా మహమ్మారి కారణంగా దేశవ్యాప్త లాక్డౌన్ అమలు జరుగుతుండగా, భారతీయ రైల్వేలు, నిరంతర సరకు రవాణా సేవల ద్వారా నిత్యావసర సరకులు అందుబాటులో ఉండేవిధంగా నిరంతరాయంగా పనిచేస్తోంది.
. ఇందులో 54 రేక్ లు /2405 వాగన్ల ఆహారధాన్యాలు ఉన్నాయి. 3 రేక్లు/126 వాగన్ల చక్కెర ఉంది. ఒక రేక్/42 వాగన్ల ఉప్పు ఉంది. 1 రేక్ /50 వాగన్లు వంట నూనెల, 356 రేక్లు/20519 వాగన్ల బొగ్గు, 27 రేక్ లు/ 1270 వాగన్ల పెట్రోలియం ఉత్పత్తులు ఉన్నాయి.
29 మార్చి 2020 న మొత్తం 684 రేక్లు /35319 వాగన్లు లోడ్ చేయగా, అందులో 437 రేక్లు /24202 వాగన్లలో నిత్యావసర సరకులు లోడ్ చేశారు. ఇందులో 40 రేక్లు/1727 వాగన్లు ఆహార ధాన్యాలు, 5 రేక్లు / 210 వ్యాగన్ల చక్కెర, రేక్/ 42 వ్యాగన్ల ఉప్పు, 1 రేక్ / 42 వ్యాగన్ల వంట నూనె, 363 రేక్ల /20904 వాగన్ల బొగ్గు, 27 రేక్లు/ 1277 వాగన్ల పెట్రోలియం ఉత్పత్తులు ఉన్నాయి.
దేశ వ్యాప్తంగా సరకు రవాణా ప్రక్రియలో పూర్తి గా కొనసాగేవిధంగా కేంద్రహోంమంత్రిత్వశాఖ అనుమతిచ్చింది. రైల్వే మంత్రిత్వశాఖ, హోంమంత్రిత్వశాఖ అధికారులు వివిధ రాష్ట్రప్రభుత్వాలతో నిరంతరం సంప్రదింపులు జరుపుతూ నిర్వహణ పరమైన అంశాలను ఎప్పటికప్పుడు పరిష్కరించుకుంటూ టెర్మినళ్ల వద్ద సరకు రవాణా సులభంగా జరిగేట్టు చూస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.12 కోట్ల డోసులు  అందించారు
గత 24 గంటల్లో 61,828 డోసులు అందించారు
దేశవ్యాప్త క్రియాశీల కేసుల సంఖ్య 2,554
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.80%
గత 24 గంటల్లో 201 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,46,055 కు పెరిగింది.
గత 24 గంటల్లో 188 కొత్త కేసులు నమోదయ్యాయి.
రోజువారీ పాజిటివిటీ రేటు 0.10%
వారపు పాజిటివిటీ రేటు 0.12%
గత 24 గంటల్లో చేసిన 1,93,051 కొవిడ్ పరీక్షలతో కలిపి ఇప్పటివరకు 91.15 కోట్ల పరీక్షలు చేశారు.
మంత్రిమండలి
భారతదేశానికి చెందిన ఐసిఎఐ కి, మలేషియా కు చెందిన ఎమ్ఐసిపిఎ కి మధ్య పరస్పర గుర్తింపు ఒప్పందానికి ఆమోదం తెలిపిన మంత్రిమండలి
ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా  కు, మలేషియన్ ఇన్స్ టిట్యూట్ ఆఫ్ సర్టిఫైడ్ పబ్లిక్ అకౌంటెంట్స్  కు మధ్య పరస్పర గుర్తింపు ఒప్పందానికి ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ ఒప్పందం తో రెండు సంస్థలలో దేనిలోనయినా యోగ్య చార్టర్డ్ అకౌంటెంట్స్ సభ్యులకు వారి ప్రస్తుత అకౌంటెన్సీ యోగ్యత తాలూకు సముచిత క్రెడిట్ ల ఆధారంగా రెండో ఇన్స్ టిట్యూట్ లో ప్రవేశం తీసుకొనేందుకు అవకాశం లభిస్తుంది.
అమలు వ్యూహం - లక్ష్యాలు :
ఐసిఎఐ, ఎమ్ఐసిపిఎ లు ఒకదాని యోగ్యత కు మరొకటి గుర్తింపు ను ఇచ్చే ఉద్దేశ్యం తో పరస్పరం ఒక ఒప్పందాన్ని కుదుర్చుకుంటాయి. దీని ద్వారా అవతలి పక్షం సంస్థ కు చెందిన అర్హులైన సభ్యులు తమకు ఉపయుక్తమనుకున్న సంస్థ లో సభ్యత్వాన్ని పొందేందుకు వీలు ఉంటుంది. ప్రతిపాదిత ఎమ్ఒయు విద్య ను పూర్తి చేసుకొని రెండు పక్షాల సభ్యత్వ అవసరాలకు అనుగుణంగా ఇరు సంస్థల సమాచారాన్ని ఒకదానికి మరొకటి అందించుకొనేందుకు అంగీకారం తెలియజేస్తాయి.
ప్రధాన ప్రభావం:
ఆసియా పసిఫిక్ ప్రాంతం లోని సంస్థల తో ద్వైపాక్షిక సహకారాన్ని ఏర్పరచుకోవాలని ఐసిఎఐ కోరుకుంటోంది. ఈ కారణంగా ఎమ్ఐసిపిఎ తో ఒక ఎంఒయు పై సంతకాలు చేయాలని ఐసిఎఐ సంకల్పించింది. ఈ రెండు అకౌంటెన్సీ సంస్థలు ఈ వృత్తి లో ఎదురవుతున్న కొత్త సవాళ్ళను పరిష్కరించడం లో నాయకత్వ పాత్ర ను పోషించేందుకు ఒక అవకాశాన్ని చేజిక్కించుకోనున్నాయి. ఈ రెండు నియంత్రణాధికార సంస్థల మధ్య ఒక లాంఛన పూర్వక సర్దుబాటు సంబంధిత సముదాయం లో ఒక విస్తృతమైన స్వీకృతి కి బాట ను వేసి, మరిన్ని వృత్తిపరమైన అవకాశాలను అందించగలదు.
పూర్వరంగం:
భారతదేశం లో చార్టర్డ్ అకౌంటెంట్ల వృత్తిని క్రమబద్దీకరించడం కోసం ‘‘చార్టర్డ్ అకౌంటెంట్ల చట్టం, 1949’’ పరిధి లో ఏర్పాటు చేసిన ఒక చట్టబద్ధ సంస్థే ఇన్స్ టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా . ఇక మలేషియన్ ఇన్స్ టిట్యూట్ ఆఫ్ సర్టిఫైడ్ పబ్లిక్ అకౌంటెంట్స్  ను మలేషియా లో కంపెనీల చట్టం,1965 పరిధి లో ఒక కంపెనీ గా నెలకొల్పడం జరిగింది.
(
పంచాయతీరాజ్ మంత్రిత్వ శాఖ
భారత రాష్ట్రపతి స్వచ్ఛ భారత్ దివస్ వేడుకలకు ముఖ్య అతిథిగా హాజరయ్యారు
ప్రతి ఇంటికి కుళాయి నీరు, మరుగుదొడ్లు విద్యుత్ అందించాలనే లక్ష్యాన్ని సాధించడానికి ప్రభుత్వం చిత్తశుద్ధితో కృషి చేస్తోంది: గిరిరాజ్ సింగ్, కేంద్ర పంచాయతీరాజ్ గ్రామీణాభివృద్ధి శాఖ మంత్రి
ఈరోజు న్యూఢిల్లీలో స్వచ్ఛ భారత్ దివస్ను పురస్కరించుకుని జలశక్తి మంత్రిత్వ శాఖ నిర్వహించిన కార్యక్రమానికి భారత రాష్ట్రపతి మతి ద్రౌపది ముర్ము హాజరయ్యారు. ఆమె వివిధ విభాగాల్లో స్వచ్ఛ సర్వేక్షణ్ గ్రామీణ అవార్డులను అందజేశారు. ఈ సందర్భంగా రాష్ట్రపతి మాట్లాడుతూ జాతిపిత మహాత్మా గాంధీకి నివాళులర్పించారు. గాంధీజీ ఆలోచనలు శాశ్వతమైనవని ఆమె అన్నారు. సత్యం అహింస వలె, ఆయన పరిశుభ్రత కూడా చాలా ముఖ్యమన్న చెప్పిన విషయాన్ని ప్రస్తావించారు. పరిశుభ్రతపై ఆయన సంకల్పం సామాజిక వక్రీకరణను తొలగించి, కొత్త భారతదేశాన్ని నిర్మించడమే లక్ష్యంగా పెట్టుకుంది. అందుకే ఆయన జన్మదినాన్ని 'స్వచ్ఛ భారత్ దివస్'గా జరుపుకోవడమే ఆయనకు నిజమైన నివాళి అని వ్యాఖ్యానించారు. 2014లో 'స్వచ్ఛ్ భారత్ మిషన్-గ్రామీణ్' ప్రారంభించినప్పటి నుంచి 11 కోట్లకు పైగా మరుగుదొడ్లు నిర్మించామని, దాదాపు 60 కోట్ల మంది బహిరంగ మలవిసర్జన అలవాటును మార్చుకున్నారని రాష్ట్రపతి పేర్కొన్నారు. ఈ మిషన్ ద్వారా, భారతదేశం 2030 గడువుకు పదకొండేళ్ల ముందు ఐరాస సుస్థిర అభివృద్ధి లక్ష్య సంఖ్య ఆరోస్థానాన్ని సాధించిందని ఆమె సంతోషం వ్యక్తం చేశారు.
ఈ కార్యక్రమానికి కేంద్ర పంచాయతీరాజ్ గ్రామీణాభివృద్ధి శాఖ మంత్రి గిరిరాజ్ సింఘాల్ కూడా హాజరయ్యారు. స్వచ్ఛ్ భారత్ మిషన్ -గ్రామీణ్ గురించి మాట్లాడుతూ, ప్రధాన మంత్రి మార్గదర్శనంలో 11 కోట్లకు పైగా మరుగుదొడ్లు నిర్మించామని 10కోట్లకు పైగా కుళాయి నీటి కనెక్షన్లు గ్రామీణ గృహాలకు అందించామని అన్నారు. జన్ భగీదరీ ఆందోళనతో స్వచ్ఛ భారత్ లక్ష్యాన్ని సాధించేందుకు భారత్ కృషి చేస్తోందని అన్నారు. స్వచ్ఛత కోసం ఈ జన్ ఆందోళన్ దేశంలోని ప్రతి మూలకు చేరుకోవాలని ఆయన అన్నారు.ప్రతి ఇంటికి కుళాయి నీరు, మరుగుదొడ్లు విద్యుత్ అందించాలనే లక్ష్యాన్ని సాధించేందుకు ప్రభుత్వం చిత్తశుద్ధితో కృషి చేస్తోందని సింగ్ అన్నారు.
పంచాయితీ రాజ్ కార్యదర్శి సునీల్ కుమార్ ప్రసంగిస్తూ జల్ జీవన్ మిషన్ , ఓడీఎఫ్ ప్లస్లలో ప్రజల భాగస్వామ్యం చాలా ముఖ్యమైన అంశం. ఈ రెండు పథకాల నిర్వహణ బాధ్యత గ్రామపంచాయతీలపై ఉందని అన్నారు.సర్వీస్ ప్రొవైడర్ ద్వారా మంచి సేవలు అందిస్తే ప్రజలు సర్వీస్ ఛార్జీలు చెల్లించేందుకు సిద్ధంగా ఉన్నారని అన్నారు.పంచాయతీలు ముందుకు వచ్చి రాష్ట్ర అధికారులను కలుపుకొని సన్నద్ధమవుతున్నాయని అన్నారు. సాధ్యమైనంత ఉత్తమమైన రీతిలో నివాసితులకు ఈ సేవను అందించడానికి ప్రయత్నించాలని సూచించారు.
(Visitor Counter : 71
ప్రధాన మంత్రి కార్యాలయం
భారతదేశం-నెదర్లాండ్స్ వర్చువల్ శిఖర సమ్మేళనం 
ప్రధాన మంత్రి శ్రీ నరేంద్ర మోదీ రేపటి రోజున అనగా శుక్రవారం నాడు, నెదర్లాండ్స్ ప్రధాని శ్రీ మార్క్ రూటే తో పాటు వర్చువల్ మాధ్యమం ద్వారా శిఖర సమ్మేళనాన్ని నిర్వహించనున్నారు.
ప్రధాని శ్రీ రూటే ఇటీవల జరిగిన పార్లమెంటు ఎన్నికల లో గెలిచిన అనంతరం జరుగుతున్న ఈ శిఖర సమ్మేళనం లో క్రమం తప్పక చోటు చేసుకొంటున్న ఉన్నత స్థాయి సమావేశాల ద్వారా ద్వైపాక్షిక సంబంధాల కు అందుతున్న గతి ని అలా కొనసాగించడం జరుగుతుంది. ఈ శిఖర సమ్మేళనం సాగే క్రమం లో, ఇరువురు నేత లు ద్వైపాక్షిక సహకారాన్ని గురించి సమగ్రం గా చర్చించి, ఇప్పుడు ఉన్న సంబంధాలను బలపరచుకొనే నూతన పద్ధతుల పై దృష్టి ని సారించనున్నారు. వారు పరస్పర హితం ముడిపడ్డ ప్రాంతీయ అంశాలపైన, ప్రపంచ అంశాల పైన తమ తమ అభిప్రాయాల ను ఒకరికి మరొకరు తెలియజేసుకోన్నారు.
భారతదేశం, నెదర్లాండ్స్ ప్రజాస్వామ్యం, చట్టాల అమలు, స్వాతంత్ర్యం వంటి ఉమ్మడి విలువల ద్వారా సౌహార్దపూర్ణమైనటువంటి, మైత్రి భరితమైనటువంటి సంబంధాల ను ముందుకు తీసుకు పోతున్నాయి.
యూరోప్ ఖండం లో ప్రవాసీ భారతీయ సముదాయం పెద్ద సంఖ్య లో నివసిస్తోంది నెదర్లాండ్స్ లోనే. ఉభయ దేశాల మధ్య నీటి నిర్వహణ, వ్యవసాయం, ఫూడ్ ప్రోసెసింగ్, ఆరోగ్య సంరక్షణ, స్మార్ట్ సిటీ స్, పట్టణ ప్రాంతాల లో ప్రజా రవాణా సౌకర్యాలు, విజ్ఞాన శాస్త్రం- సాంకేతిక విజ్ఞానం, నవీకరణ యోగ్య శక్తి, అంతరిక్షం రంగాల లో విస్తృతమైన సహకారాన్ని కలిగి ఉన్నాయి. ఈ రెండు దేశాలు ఒక బలమైన ఆర్థిక భాగస్వామ్యాన్ని కూడా నెలకొల్పుకొన్నాయి. భారతదేశం లో నెదర్లాండ్స్ మూడో అతిపెద్ద ఇన్వెస్టరు గా ఉంది. 200 లకు పైగా డచ్ కంపెనీలు భారతదేశం లో పని చేస్తున్నాయి. అదే విధం గా అంతే సంఖ్య లో భారతీయ కంపెనీ లు కూడానెదర్లాండ్స్ లో వ్యాపార కార్యకలాపాల ను నిర్వహిస్తున్నాయి.